Mahuta Nanaia: Hineuru Claims Settlement Bill — First ReadingText is incorporated into the Bound VolumeMahuta Nanaia: Hineuru Claims Settlement Bill — First Reading[Sitting date: 11 August 2015. Volume:707;Page:5661. Text is incorporated into the Bound Volume.]Hon NANAIA MAHUTA (Labour—Hauraki-Waikato):Tēnā koe Mr Deputy Speaker. E tāpiritia atu ana āku mihi ki ērā i waihotia ki mua i tō koutou aroaro. Nō reira Hineuru tēnei te tino mihi rawa atu ki a koutou. Kua riro ki tēnei te whakatōpūtanga o ngā kōrero o tō mātau nei tīma e pā ana ki tēnei kaupapa mō te pānuitanga tuatahi. Ka whakaaro ake māku pea hei whakamārama ērā o ngā kōrero e pā ana ki te whakapāhā ā e tika ana kia kuhua ki roto i ngā rārangi kōrero o ngā pukapuka o tēnei Whare Pāremata.“(a) Tēnei te Karauna te tuku whakapāha atu nei ki a Hineuru ki ō koutou tīpuna ō koutou whānau mokopuna anō hoki.(b) Kua roa rawa te wā kīhai te Karauna i aronui atu ki te mana me te rangatiratanga o Hineurukīhai hoki i tutuki āna here i raro i Te Tiriti o Waitangi me ōna kaupapa matua.(c) E kore e taea te whakapuaki i te pouri nui o Te Karauna mōna i tuku ope tauā ki runga o Ōmarunui i te takiwā hokio Pētane i hinga ai tō koutou rangatira a Te Rangihīroa me ētahi atu me te tūkinotanga te aitua nui hoki i pā ki a Hineuru nā runga i te mate o te tangata me te peinga i te whenua tupu.I raru nui anō koutou i te kōkiritanga a Te Karauna ki tō koutou kāinga te mauheretanga o ō koutou tīpuna kāore he whakawā kāore he ahame te patu i ngā mauhere kia mate he mahi weriweri ka titiro mai a te ao i a Ngātapa. Mō ana mahi me ngā pouritanga nui kua utaina mai e te Karauna ki runga i a koutou ko ō koutou tīpuna tēnei te Karauna te tuku whakapāha atu nei.(d) E pouri ana te Karauna mō ngā wharanga nui wharanga mauroa i ara ake i ana raupatutanga i te wāhi nui o ō koutou whenua tuku iho. Mō tēnei mahi raupatu mō ngā ngahuru tau o te raruraru me te pōkaikaha ngā tau i ngaro ngā painga mō te iwi o Hineuru i runga i ngā mahi hē a te Karauna e pā ana ki Tarawera me Tataraakina e whakapāha ana anō hoki te Karauna.(e) Mai o te wā o te raupatu i hē kē atu te kino mō Hineuru i ngā mahi hokohoko atu a te Karauna i ngā whenua i toe mai ki a koutou. Tēnei te whakapāha noa atu a te Karauna mō ana kaupapa matua mō ana mahi me ana hapanga i noho whenua kore tonu a Hineuru i ngahoro ai ngā pou o tō koutou noho hei iwi o ō koutou pūmanawa ki te whai i te oranga ki te tupu hei iwi ki te kimi oranga ā-kikokiko ā-ngākau ā-wairua anō hoki mō koutou.(f) E mihi ana te Karauna ki te pakari me te mana o Hineuru me tō koutou whāinga roa i te tika i roto i ngā whakatipuranga maha.(g) Rā roto i tēnei whakatau e mahi nui ana te Karauna ki te utu mō ana hara o tau kē me te tahuri ki te hāpai i a Hineuru kia hīkina ai ngā taumatanga o te whakamauāhara kia whakawhiwhia anō te iwi ki te toiora tae atu ki ngā taonga tuku iho o te iwi. E titiro whakamua ana te Karauna ki tōna whanaungatanga hou ki a Hineuru i runga i te whakapono tētahi ki tētahi te mahi tahi me te whakamana i te Tiriti o Waitangi me ōna kaupapa nui.”E tika ana kia kuhua ai ēnei kōrero ki roto i ngā rārangi kōrero mō ngā whakatupuranga mā roto i ō koutou tamariki mokopuna kia rata atu ai rātau ki te takenga mai o tēnei kaupapa i waenganui i a tātau ā e tika ana kia whakaotia. Nō reira i roto i tērā paku whakaaro mō tēnei pānuitanga tuatahi ka waihotia ki reira. Nā mō ō koutou tutukitanga ō koutou whakaaro ki te Karauna ka waihotia ērā ki reira mō ake ake tonu atu. Tēnā koutou kia ora mai tātau.[Greetings Mr Deputy Speaker. I add my acknowledgments to those that were expressed and left before you collectively and so I really acknowledge you Hineuru. I have been given the task of consolidating our team’s contributions in terms of the first reading. I thought that perhaps I might explain those sentiments about the apology so that they are recorded as of right in the official record of this House of Parliament.“(a) The Crown makes this apology to the iwi of Hineuru to the tipuna whānau and descendants.(b) For too long the Crown has failed to respect the mana and rangatiratanga of Hineuru and to fulfil its obligations under the Treaty of Waitangi and its principles.(c) The Crown profoundly regrets its unjust attacks at Ōmarunui and near Pētane that took the lives of your rangatira Te Rangihīroa and others and the devastation and grief Hineuru suffered through loss of life and exile. You suffered further prejudice when the Crown plundered your kāinga detained your ancestors without trial and carried out dishonourable summary executions at Ngātapa. For its actions and the immense hurt the Crown has caused you and your tipuna the Crown apologises.(d) The Crown deeply regrets the enduring prejudice it caused by confiscating so much of your ancestral whenua. For the confiscation and for the decades of title disruption dislocation and lost opportunities Hineuru have experienced as a result of the Crown’s actions in relation to Tarawera and Tataraakina the Crown also apologises.(e) Since the confiscation the Crown compounded the prejudice to Hineuru by purchasing significant parts of your remaining lands. The Crown unreservedly apologises for its policies acts and omissions that have left Hineuru virtually landless and undermined your tribal structures your capacity for economic and social development and your physical emotional and spiritual well-being.(f) The Crown pays tribute to the resilience and the mana of Hineuru and your long pursuit of justice over many generations.(g) Through this settlement the Crown seeks to atone for its past wrongs and to assist Hineuru in lifting the burden of grievance and restoring the well-being of your people and cultural heritage. The Crown looks forward to building a new relationship with Hineuru based on mutual trust co-operation and respect for the Treaty of Waitangi and its principles.”It is appropriate that these sentiments be included in the records for our children and grandchildren so that they are satisfied with the origin of this proposal that is amongst us and it is fitting for it to be completed. And so in regard to that diminutive thought about this first reading I will leave it there. As far as your achievements and thoughts through the Crown are concerned I will leave it there as it will go on forever. My appreciation toyou and to us all collectively;thank you.]